smcproject/ml-wiki-sentences huggingface dataset:
പ്രശസ്തമായ ഒരു പാൽ സംസ്കരണശാല (ആവിൻ) ഇവിടെയടുത്ത്‌ .
ഇതു പാൽക്കാരുടെ സഹകരണ സ്ഥാപനമാണു.
വ്യവസായം വിനായക മിഷന്റെ മെഡിക്കൽ കോളേജ് ഹോസ്പിറ്റൽ
വ്യവസായ മേഖല വളരെ സമ്പന്നമാണു.
സേലത്തെ ഇരുമ്പാലൈ എന്ന സ്ഥലത്തുള്ള ഇരുമ്പുരുക്കുശാലയിൽ നിർമ്മിക്കുന്ന 'സേലം സ്റ്റീൽ' ലോക പ്രശസ്തമാണു.
SAILന്റെ കീഴിലാണിതു പ്രവർത്തിക്കുന്നത്‌.
ഇതു കൊണ്ട്‌ പലപ്പോഴും സേലത്തെ ഉരുക്കു നഗരം steel city എന്നു വിളിക്കാറുണ്ട്‌.
ഒരുകാലത്തു സേലത്തിന്റെ ഭാഗമായിരുന്ന ധർമ്മ പുരിയിൽ ഏറ്റവും കൂടുതൽ കൃഷി ചെയ്യുന്നത് മാവായിരുന്നു .
പേരു കേട്ട സേലം മാങ്ങ വിദേശത്തു പോലും പ്രിയങ്കരമാണു.
സേലത്തെ ഒരുകാലത്ത്‌ മാങ്ങകളുടെ നഗരം എന്നു വിളിച്ചിരുന്നു.
ഇന്നത്‌ പക്ഷേ കൂടുതലും യോജിക്കുന്നത്‌ ധർമ്മപുരി ജില്ലയ്ക്കാണു.
ഇന്ത്യയിലെ രണ്ടാമത്തെ മാഗ്നസൈറ്റിന്റെ നിക്ഷേപം ഇവിടെയാണു.
ഉരുക്കു നിർമ്മാണത്തിനു മഗ്നസൈറ്റ്‌ ഉപയോഗിക്കപ്പെടുന്നു.
ഡാൽമിയ, ടാന്മാഗ്ഗ്‌ TANMAG(ഗവ: ) എന്നീ കമ്പനികൾക്കാണിവിടെ മാഗ്നസൈറ്റ്‌ ഖനികൾ ഉള്ളതു.
വ്യവസായ സ്ഥാപനങ്ങളുടെ കണക്ക്.
കൃഷിയുമായി ബന്ധപ്പെട്ടവ 25 വനവും വനസമ്പത്തുമായി ബന്ധപ്പെട്ടവ  31 ജൈവസമ്പത്തിമായി ബന്ധപ്പെട്ടവ 38 തുണിത്തരങ്ങളുമായി ബന്ധപ്പെട്ടത്393 നിർമ്മാണമേഖലയിൽ- 20 രാസമൂലകങ്ങൽ 95 അന്നജവും ബന്ധപ്പെട്ടതും  - 726 മറ്റുള്ളവ 410
Tourist attractions ഗതാഗതം
ചെന്നൈ , കോയമ്പത്തൂർ , തിരുവനന്തപുരം എന്നീ സ്ഥലങ്ങളിലേക്കുള്ള പ്രധാന മാർഗ്ഗമാണ് സേലം.
റോഡ് എംജിആർ ഇൻറഗ്രേറ്റഡ് ബസ് ടെർമിനസിൻറെ ദൃശ്യം
എൻഎച്ച് 7 , എൻഎച്ച് 47 , എൻഎച്ച് 68 എന്നീ മൂന്ന് പ്രധാന ദേശീയ പാതകൾ സേലത്ത് വെച്ച് കൂട്ടിമുട്ടുന്നു.
രണ്ട് പ്രധാന ബസ് സ്റ്റാൻഡുകൾ സേലത്തുണ്ട്.
എംജിആർ ഇൻറഗ്രേറ്റഡ് ബസ് ടെർമിനസ് (പുതിയ ബസ് സ്റ്റാൻഡ്) ടൌൺ ബസ് സ്റ്റാൻഡ് (പഴയ ബസ് സ്റ്റാൻഡ്) റെയിൽവേ Train passing Salem Junction A train at Salem Junction
ഇന്ത്യൻ റയില്‌വേയുടേ ഒരു പ്രധാന ഡിവിഷനായ സേലം റെയിൽവേ ഡിവിഷനിൽ 842 കി.
പാതയുണ്ട്.
ആറ് റെയിൽവേ പാതകൾ ഒന്നിക്കുന്ന ജംങ്ഷൻ കൂടിയാണ് സേലം.
വിദ്യാഭ്യാസ രംഗം സേലം ധർമ്മപുരി പാതയിൽ സ്ഥിതിചെയ്യുന്ന പെരിയാർ സർവകലാശാല  ആസ്ഥാനം
സേലം ഒരിക്കൽ വിദ്യാഭ്യാസപരമായി ഏറ്റവും പിന്നോക്കം നിൽക്കുന്ന ജില്ലയായിരുന്നു.
എന്നാൽ ഇന്ന് മറ്റേതൊരു ജില്ലയോടും കിടപിടിക്കാവുന്നത്ര വിദ്യാഭ്യാസ സ്ഥാപനങ്ങൾ ഇവിടെയുണ്ട്.
സംസ്ഥാനത്തിലെ ആദ്യത്തെ സ്വകാര്യ ദന്ത വൈദ്യശാസ്ത്ര കോളേജ് തുടങ്ങിയത് ഇവിടെയാണ്.
വിനായക മിഷൻ റിസർച്ച് ഫൌണ്ടേഷൻ എന്ന സമൂഹം 1984 ലാണ് അത് തുടങ്ങിയത്.
പിന്നീട് അതേ സ്ഥാപകർ തന്നെ വിവിധ മേഖലകളിൽ വിദ്യാഭ്യാസ കേന്ദ്രങ്ങൾ തുടങ്ങുകയുണ്ടായി.
ഇന്ന്  സേലത്ത് 2മെഡിക്കൽ കോളേജ്, 20+എഞ്ചിനീയറിങ്ങ് കോളേജുകൾ 8 നഴ്സിങ് കോളേജുകൾ, ഹോമിയോ മെഡിക്കൽ കോളേജ്, മലേഷ്യൻ വിദ്യാർത്ഥികൾക്കായി ഒരു ഡെൻറൽ കോളേജ്, നിരവധി പോളി ടെക്നിക്കുകൾ, അദ്ധ്യാപക പരിശീലന കേന്ദ്രങ്ങൾ എന്നിവ പ്രവർത്തിക്കുന്നു.
സ്കൂളുകളുടെ എണ്ണം ധാരാളം വർദ്ധിച്ചിരിക്കുന്നു.
പേരു കേട്ട മോണ്ട്ഫോർട്ട് റസിഡൻഷ്യൽ സ്കൂൾ ഇവിടത്തെ ഏർക്കാട് മലകളിലാണ്.
ഇത് ബ്രിട്ടീഷുകാർ അവരുടെ കുട്ടികൾക്ക് പഠിക്കാനായി സ്ഥാപിച്ചതാണ്.
മറ്റൊരു റസിഡൻഷ്യൽ സ്കൂൾ ആയ സേക്രഡ് ഹാർട്ട് വിദ്യാർത്ഥിനികൾക്ക് മാത്രമായാണ് പ്രവർത്തിക്കുന്നത്.
സേലത്തെ ഗവ.
ആർട്സ് കലാലയം രാജ്യത്തെ തന്നെ ഏറ്റവും പഴക്കമുള്ള കോളേജുകളിൽ ഒന്നാണ്.
പെരിയാർ സർവ്വകലാശാല സേലം ജില്ലയിലാണ് പ്രവർത്തിക്കുന്നത്.
സർക്കാർ മേഖലയിൽ വൈദ്യശാസ്ത്ര കലാലയവും എഞ്ചിനീയറിങ്ങ് കലാലയവും സേലത്തുണ്ട്.
സ്വകാര്യമേഖലയിൽ നിരവധി എഞ്ചിനീയറിങ്ങ്, നഴ്സിങ്ങ് കലാലയങ്ങളും സേലത്തിനുള്ളിലും പരിസരപ്രദേശങ്ങളിലുമായി പ്രവർത്തിക്കുന്നുണ്ട്.
വിവിധമേഖലകളിൽ ഗവേഷണങ്ങൾ നടത്തുന്ന ഗവേഷണകേന്ദ്രങ്ങളും ഇന്ന് സേലത്ത് നിലവിലുണ്ട്.
വൈദ്യശാസ്ത്ര കലാലയങ്ങൾ 2 ദന്തവൈദ്യശാസ്ത്ര കലാലയം - 1 എഞ്ചിനീയറിംഗ് - 4, പോളിടെൿനിക് - 5 നിയമ കലാലയം - 1 ആർട്സ് ആന്റ് സയൻസ് കോളേജുകൾ - 11 എൻജിനീയറിംഗ് കോളേജുകൾ
ഗവൺമെൻറ് കോളേജ് ഓഫ് എൻജിനീയറിംഗ് സോന എഞ്ചിനീയറിങ്ങ് കോളേജ് വിനായക മിഷൻ ക്രിപാനന്ദവാര്യർ എഞ്ചിനീയറിങ്ങ് കോളേജ് കെ.എസ്.ആർ. എഞ്ചിനീയറിങ്ങ് കോളേജ് ചിത്രസഞ്ചയം വിനായക മിഷൻസ് സർവകലാശാല വിനായക മിഷൻസ്  മെഡിക്കൽ കോളെജ് വിനായക മിഷൻസ് ആശുപത്രി കൂടുതൽ വിവരങ്ങൾ സേലം ജില്ലയിലെ നിയമസഭാ ലോകസഭാ   നിയോജക മണ്ഡലങ്ങളും സർക്കാർ വിജ്ഞാന സൈറ്റ്‌ മാഗ്നസൈറ്റിനെക്കുറിച്ചുള്ള വിക്കി ഇംഗ്ലിഷ്‌ പതിപ്പു
സേയിങ് ഗ്രേസ് (റോക്ക്‌വെൽ) ഇംഗ്ലീഷ് വിലാസം https://ml.wikipedia.org/wiki/Saying_Grace_(Rockwell)
1951 ൽ അമേരിക്കൻ ചിത്രകാരൻ നോർമൻ റോക്ക്‌വെൽ 1951 നവംബർ 24 ന് താങ്ക്സ്ഗിവിംഗ് ലക്കത്തിന് വേണ്ടി സാറ്റർഡേ ഈവനിംഗ് പോസ്റ്റിന്റെ കവറിനായി വരച്ച പെയിന്റിംഗാണ് സേയിംഗ് ഗ്രേസ് .
തിരക്കേറിയ ഒരു റെസ്റ്റോറന്റിൽ ഒരു സ്ത്രീയും ഒരു ആൺകുട്ടിയും പ്രാർത്ഥന പറയുന്നതായി പെയിന്റിംഗ് ചിത്രീകരിക്കുന്നു.
മറ്റ് ആളുകൾ അവരുടെ മേശയിലിരുന്ന് നിരീക്ഷിക്കുന്നു.
ഒരു മെന്നോനൈറ്റ് കുടുംബം റെസ്റ്റോറന്റിൽ പ്രാർത്ഥിക്കുന്നത് കണ്ടതിൽ റോക്ക്‌വെല്ല്ലിനുണ്ടായ പ്രചോദനമാണ് സാറ്റർഡേ ഈവനിംഗ് പോസ്റ്റ് റീഡറിൽ ഈ ചിത്രം പ്രസിദ്ധീകരിച്ചത് .
റോക്ക്‌വെൽ തന്റെ മകൻ ജാർവിസിനെ ചിത്രകലയുടെ ഒരു മാതൃകയായി ഉപയോഗിച്ചു.
സേയിംഗ് ഗ്രേസിനായുള്ള റോക്ക്‌വെലിന്റെ തയ്യാറെടുപ്പുകളിൽ "... രംഗം ശരിയായി ലഭിക്കുന്നതിന് ന്യൂയോർക്കിലെയും ഫിലാഡൽഫിയയിലെയും ഫാസ്റ്റ്ഫുഡ് റെസ്റ്റോറന്റുകളും ഡൈനറുകളും സന്ദർശിച്ചതായി സോതെബീസ് അമേരിക്കൻ ആർട്ട് ഡയറക്ടർ എലിസബത്ത് ഗോൾഡ്ബെർഗ് പറയുകയുണ്ടായി ... അദ്ദേഹത്തിന്റെ ചിത്രം വളരെ വ്യക്തമായിരുന്നു ഡൈനർ നിലവിലില്ലെങ്കിലും ഓരോ പെയിന്റിംഗും പൂർണ്ണമാണെന്ന് തോന്നി. "
ടൈംസ് സ്ക്വയറിലെ ഒരു ഡൈനറിൽ നിന്ന് റോക്ക്‌വെൽ മേശയും കസേരകളും പെയിന്റിംഗിനായുള്ള ഫോട്ടോ ഷൂട്ടിനായി എടുത്തു.
ഒരു പെയിന്റിംഗിനുള്ള തയ്യാറെടുപ്പുകളിൽ റോക്ക്‌വെൽ തന്റെ സുഹൃത്തുക്കളെയും അയൽക്കാരെയും ഉപയോഗിച്ച് ഒരു രംഗം സജ്ജമാക്കും, തൃപ്തിപ്പെടുന്നതുവരെ നൂറുകണക്കിന് ഫോട്ടോകൾ എടുക്കും.
അന്തിമ ചിത്രം വരയ്ക്കുന്നതിന് മുമ്പ് റോക്ക്‌വെൽ കരിയിലും പിന്നീട് ഓയിൽ സ്കെച്ചുകളിലും രേഖാചിത്രങ്ങൾ നിർമ്മിക്കും.
റോക്ക്‌വെല്ല്ലിന് 3,500 ഡോളർ (2020 ൽ, 8 34,897 ന് തുല്യമായത്) സേയിങ് ഗ്രേയ്‌സിനായി നൽകി.
സാറ്റർഡേ ഈവനിംഗ് പോസ്റ്റിന്റെ വായനക്കാർ 1955 ൽ തങ്ങളുടെ പ്രിയപ്പെട്ട കവർ സേയിങ് ഗ്രേസിന് വോട്ട് ചെയ്തു.
നോർ‌മൻ‌ റോക്ക്‌വെൽ‌ മ്യൂസിയത്തിൽ‌ ഗ്രേസ് ദീർഘകാല വായ്പയിലായിരുന്നുവെന്നും 2013 വിൽ‌പനയ്‌ക്ക് മുമ്പ് അമേരിക്കയിലുടനീളമുള്ള മറ്റ് 12 മ്യൂസിയങ്ങളിൽ‌ പ്രദർശിപ്പിച്ചിരുന്നുവെന്നും പറയപ്പെടുന്നു.
2013 വിൽപ്പന
റോക്ക്‌വെല്ലിന്റെ കലയ്ക്ക് ഒരു പുതിയ റെക്കോർഡ് വില നിശ്ചയിച്ച് 2013 ഡിസംബറിൽ സോഥെബീസിൽ ഗ്രേസ് 46 ദശലക്ഷം ഡോളറിന് (വാങ്ങുന്നയാളുടെ പ്രീമിയം ഉൾപ്പെടെ) വിറ്റു.
2006 ൽ 15 മില്യൺ ഡോളർ ബ്രേക്കിംഗ് ഹോം ടൈസ് വിൽപ്പനയിലൂടെ റോക്ക്‌വെല്ലിന്റെ മുൻ റെക്കോർഡ് സ്ഥാപിക്കപ്പെട്ടു.
ഗ്രേസ് 15 മില്യൺ മുതൽ 20 മില്യൺ ഡോളർ വരെ വിൽക്കുമെന്ന് പ്രതീക്ഷിച്ചിരുന്നു.
സേയിങ് ഗ്രേസ് വാങ്ങിയയാളെ തിരിച്ചറിഞ്ഞിട്ടില്ല.
നോർമൻ റോക്ക്‌വെൽ മ്യൂസിയത്തിലേക്ക് കടം വാങ്ങിയ മറ്റ് രണ്ട് റോക്ക്‌വെൽ പെയിന്റിംഗുകൾ ദി ഗോസ്സിപ്സ്, വാക്കിംഗ് ടു ചർച്ച് എന്നിവ സേയിങ് ഗ്രേസിനൊപ്പം വിറ്റു.
മൂന്ന് ചിത്രങ്ങളും റോക്ക്‌വെല്ലിന്റെ മറ്റ് നാല് കലാസൃഷ്ടികളും ദി സാറ്റർഡേ ഈവനിംഗ് പോസ്റ്റിന്റെ കലാസംവിധായകനായ കെന്നത്ത് ജെ. സ്റ്റുവർട്ടിന്റെ അനുയായികൾ വിറ്റു.
സ്റ്റുവർട്ടിന്റെ മക്കളിൽ നിയമപരമായ വിയോജിപ്പുണ്ടായതിനെത്തുടർന്നാണ് കലാസൃഷ്ടികളുടെ വിൽപ്പന ആരംഭിച്ചത്.
റോക്ക്‌വെല്ലിന്റെ ദീർഘകാല സഹപ്രവർത്തകനായ സ്റ്റുവർട്ടിന് റോക്ക്‌വെൽ പെയിന്റിംഗുകൾ സമ്മാനമായി നൽകിയിരുന്നു.
ദി സാറ്റർഡേ ഈവനിംഗ് പോസ്റ്റിലെ സ്റ്റുവർട്ടിന്റെ ഓഫീസിലും പിന്നീട് കണക്റ്റിക്കട്ടിലെ വിൽട്ടണിലുള്ള സ്റ്റുവർട്ട്സിന്റെ സ്വീകരണമുറിയിലും ഗ്രേസ് തൂക്കിയിരുന്നതായി പറയുന്നു.
1993-ൽ സ്റ്റുവർട്ടിന്റെ മരണത്തെത്തുടർന്ന് എസ്റ്റേറ്റ് അദ്ദേഹത്തിന്റെ മൂന്ന് ആൺമക്കളായ കെൻ ജൂനിയർ, വില്യം, ജോനാഥൻ എന്നിവർക്ക് തുല്യമായി വിഭജിക്കപ്പെട്ടു.
സമ്പത്തിന്റെ നിയന്ത്രണം നേടാനായി തന്റെ പിതാവിനെ പേപ്പറിൽ ഒപ്പിടാൻ നിർബന്ധിച്ചുവെന്നും അദ്ദേഹം അവകാശപ്പെട്ടു.
മൂന്ന് സഹോദരന്മാരും വിൽപ്പനയ്ക്ക് മുമ്പ് കോടതിയ്ക്ക് പുറത്തുവച്ച് ഒത്തുതീർപ്പാക്കി.
റോക്ക്‌വെല്ലിന്റെ കലാസൃഷ്ടികളുടെ പുനരുൽപാദന അവകാശം നിലനിർത്തുന്ന കർട്ടിസ് പബ്ലിഷിംഗ് കമ്പനിയും ദി സാറ്റർഡേ ഈവനിംഗ് പോസ്റ്റിന്റെ ഉടമയും പെയിന്റിംഗുകളുടെ ഉടമസ്ഥാവകാശം അവകാശപ്പെടാൻ ശ്രമിച്ചില്ല.
നോർമൻ റോക്ക്‌വെൽ മ്യൂസിയത്തിന്റെ ഡയറക്ടർ ലോറി നോർട്ടൺ മൊഫാട്ട് പെയിന്റിംഗുകൾ ഒടുവിൽ മ്യൂസിയവുമായി വീണ്ടും വന്നുചേരുമെന്ന് പ്രത്യാശ പ്രകടിപ്പിച്ചു.
പെയിന്റിംഗുകളെക്കുറിച്ച് മൊഫാട്ട് പറഞ്ഞു "ഞങ്ങൾ കുട്ടികളെപ്പോലെ അവയെ പരിപാലിച്ചു ... അവ ഒരു ദിവസം തിരിച്ചെത്തുമെന്ന് ഞങ്ങൾ പ്രതീക്ഷിക്കുന്നു. അവിടെയാണ് അവ വേണ്ടതെന്ന് ഞങ്ങൾ വിശ്വസിക്കുന്നു."
പെയിന്റിംഗുകളുടെ നഷ്ടം ഒരു "മ്യൂസിയത്തിന്റെ ശേഖരത്തിൽ മാറ്റാനാകാത്ത വിള്ളൽ" അവശേഷിപ്പിച്ചുവെന്ന് മൊഫാട്ട് അഭിപ്രായപ്പെട്ടു.
സേലം ജംഗ്ഷൻ തീവണ്ടി നിലയം
തമിഴ്നാട്ടിലെ സേലം നഗരത്തിൽ സ്ഥിതി ചെയ്യുന്ന ഒരു റെയിൽവേ സ്റ്റേഷനാണ് സേലം ജംഗ്ഷൻ തീവണ്ടി നിലയം (സ്റ്റേഷൻ കോഡ്: SA ).
സേലം ജംഗ്ഷൻ തീവണ്ടി നിലയത്തില്നിന്ന് 24 മണിക്കൂർ (ബസ് നമ്പര്: 13) ടൗൺ ബസ് സ്റ്റേഷനും (പഴയ ബസ് സ്റ്റാന്റ്), സെൻട്രൽ ബസ് സ്റ്റാൻഡ് എന്നിവിടങ്ങളിലേക്കി ബസ് സർവീസ് ഉണ്ട്.
സേലം വിമാനത്താവളമാണ് ഏറ്റവും അടുത്തുള്ള വിമാനത്താവളം.
അത് ഇവിടെ നിന്ന് 18 കി.
അകലെ സ്ഥിതി ചെയ്യുന്നു.
ഈ തീവണ്ടി നിലയം ഒരു എ-ഗ്രേഡ് സ്റ്റേഷനാണ്.
ഓരോ പ്ലാറ്റ്ഫോമിലേക്കും പ്ലാറ്റ്ഫോം പാലങ്ങളിലേക്കും എസ്കലേറ്ററുകളുള്ള ഒരു സബ്വേ ഉണ്ട്.
സ്റ്റേഷനിൽ ആറു പ്ലാറ്റ്ഫോമുകളും എട്ടു ട്രാക്കുകളും ആണുള്ളത്.
തമിഴ്നാട്ടിൽ ദക്ഷിണ റെയിൽവേ സോണിലെ സേലം റെയിൽവേ ഡിവിഷന്റെ മുഖ്യകാര്യാലയമാണ് ഈ റെയിൽവേ സ്റ്റേഷൻ.
അതുപോലെതന്നെ ദക്ഷിണേന്ത്യയിലെ പ്രധാന ട്രാൻസിറ്റ് പോയിന്റുകളിലൊന്നുംകൂടിയാണിത്.
1860 കളിൽ ചെന്നൈ (പിന്നീട് മദ്രാസ്)-ബേപ്പൂർ (ഇപ്പോഴത്തെ കേരള) റെയിൽപ്പാതയുടെ ഭാഗമായി ഈ തീവണ്ടി നിലയം നിലവിൽ വന്നു.
സൗത്ത് ഇന്ത്യൻ റെയിൽവേ ശൃംഖലയുമായി ബന്ധിപ്പിക്കുന്ന മീറ്റർ ഗേജ് ലൈൻ സ്ഥാപിച്ച വഴി ഈ സ്റ്റേഷൻ ജംഗ്ഷൻ പദവി ലഭിച്ചു.
സേലം ജംഗ്ഷൻ തീവണ്ടി നിലയത്തിൽ എ.സി. വെയിറ്റിംഗ് ഹാൾ ഉള്ള ടോയ്ലറ്റ് സൗകര്യങ്ങൾ ലഭ്യമാണ്.
സേഫ്റ്റി പിൻ ഇംഗ്ലീഷ് വിലാസം https://ml.wikipedia.org/wiki/Safety_pin A safety pin.
സേഫ്റ്റി പിൻ സാധാരണ മൊട്ടുസൂചിയ്ക്ക് ചില രൂപാന്തരണം ചെയ്തതാണ്.
മൊട്ടുസൂചിയേക്കാൾ സേഫ്റ്റിപിന്നിന് ഒരു സ്പ്രിങ്ങ് ഭാഗവും കൂർത്തഭാഗം പിടിച്ചുകിടക്കാനുള്ള കൊളുത്തുന്ന ഭാഗവും ചേർന്നതാണ്.
ഈ കൊളുത്തുന്ന ഭാഗത്തിനു രണ്ടു ലക്ഷ്യമുണ്ട്.
ഒന്ന്, ഒരു പ്രതലത്തെ നന്നായി പിടിച്ചുകിടക്കാനുള്ള ഒരു വളയം സൃഷ്ടിക്കുക.
രണ്ടാമത്തെ ധർമ്മം കൂർത്ത സൂചിയുടെ അറ്റത്തുനിന്നും ഉപയോഗിക്കുന്ന ആളുടെ ശരീരത്തു കൊള്ളാതെ സംരക്ഷിക്കുക.
ഇവ സാധാരണ, തുണിഭാഗങ്ങളെ തമ്മിൽ ബന്ധിപ്പിക്കുവാനാണുപയോഗിക്കുന്നത്.
സേയ നദി
റഷ്യയിലെ അമുർ നദിയുടെ ഒരു പ്രധാന പോഷക നദി ആണ് സേയ നദി .
സേയ അണക്കെട്ട് ഈ നദിയിൽ ആണ് സ്ഥിതി ചെയ്യുന്നത്.
സേയ ജലവൈദ്യുത പദ്ധതിയിൽ നിന്നും പ്രതിവർഷം 4.91TWh വൈദ്യുതി ആണ് റഷ്യ ഉത്പാദിപ്പിക്കുന്നത്.
നവംബർ മുതൽ മെയ്‌ വരെ ഉള്ള കാലയളവിൽ ഈ നദി തണുത്തുറയുന്നു.
ഇപ്പോഴത്തെ കണക്ക് പ്രകാരം ലോകത്തിലെ 120-മത്തെ ഏറ്റവും നീളം കൂടിയ നദിയാണ് സേയ.
സേവനാഴി സേവനാഴി
ഒരു അടുക്കള ഉപകരണം ആണ് സേവനാഴി.
തമിഴ്‌ ഭക്ഷണമായ സേവൈ ഉണ്ടാക്കുവാൻ ഉപയോഗിക്കുന്നു.
നാഴി എന്ന തമിഴ് വാക്കിന് കുഴൽ എന്നും അർഥം ഉണ്ട്.
സേവൈ ഉണ്ടാക്കുവാൻ ഉപയോഗിക്കുന്ന കുഴൽ എന്ന അർത്ഥത്തിലാണ് ഈ ഉപകരണത്തിന് സേവനാഴി എന്ന പേര് ലഭിച്ചത്.
കേരളത്തിൽ പ്രധാനമായും ഇടിയപ്പം എന്ന പലഹാരം ഉണ്ടാക്കാൻ ആണു ഇതു ഉപയോഗിക്കുന്നത്.
ഇടിയപ്പത്തിനു ചില നാട്ടിൽ നൂൽപ്പുട്ട് എന്നും പറയാറുണ്ട്.
ആദ്യ കാലത്ത് തടി കൊണ്ടുള്ളവയാണ് ഉപയോഗിച്ചിരുന്നത്.
അലുമിനിയം കൊണ്ടോ ഓട് എന്ന ലോഹസങ്കരം കൊണ്ടോ ഉള്ള സേവനാഴികൾ ലഭ്യമാണ്.
തടിയിലുള്ള സേവനാഴി
ഇതിനു രണ്ട് ഭാഗങ്ങൾ ഉണ്ട്.
നാഴിയുടെ രൂപത്തിൽ അടിഭാഗത്തു ചെറിയ ചെറിയ ദ്വാരങ്ങൾ ഉള്ള ഒരു പാത്രവും അതിലേക്കു ഇറക്കാൻ കഴിയുന്ന മറ്റൊരു ഭാഗവും.
നാഴിയുടെ രൂപത്തിലുള്ള പാത്രത്തിലേക്കു കുഴച്ച മാവു നിറച്ച് മറ്റേ ഭാഗം കൊണ്ട് അമർത്തുമ്പോൾ ദ്വാരങ്ങളിലൂടെ നൂൽ രൂപത്തിൽ അതു വെളിയിൽ വരുന്നു.
ദ്വാരമുള്ള പാളി നീക്കം ചെയ്യാവുന്ന വിധത്തിൽ ഉള്ളതാണ്.
ഇതിന് അച്ച് അല്ലെങ്കിൽ ചില്ല് എന്നു പറയുന്നു.
അച്ചുകളിലെ ദ്വാരത്തിന്റെ വലിപ്പത്തിനും രൂപത്തിനും അനുസരിച്ചു മുറുക്ക് (നുറുക്ക്), മധുരസേവ , പക്കാവട മുതലായ പലഹാരങ്ങൾ ഉണ്ടാക്കാൻ കഴിയും.
ചിത്രശാല മധുരസേവ നൂലപ്പം അച്ച്
സേലം ജില്ല ഇംഗ്ലീഷ് വിലാസം https://ml.wikipedia.org/wiki/Salem_district
തെക്കേ ഇന്ത്യൻ സംസ്ഥാനമായ തമിഴ്നാട്ടിലെ ഒരു ജില്ലയാണ് സേലം (തമിഴ് : சேலம் மாவட்டம்) .
സേലം പട്ടണമാണ് ജില്ല ആസ്ഥാനം.
മേട്ടൂർ,ഒമാലുർ,ആത്തൂർ സേലം ജില്ലയിലെ മറ്റു പ്രധാന പട്ടണങ്ങളാണ്.
റെയിൽ റോഡ്‌ ഗതാഗതം ജില്ലയിൽ വളരെ അധികം ബന്ധിപ്പിച്ചിരിക്കുന്നു.
സേലം മാങ്ങാ,ഉരുക്ക്,തമിൾ നാട്ടിലെ പ്രധാന ജലസേചന,കുടിവെള്ള പദ്ധതിയായ മേട്ടൂർ ഡാം തുടങ്ങിയവയാൽ സേലം ജില്ല വളരെ പ്രസിദ്ധമാണ്.
2001-ലെ കണക്കുകൾ പ്രകാരം ജനസംഖ്യ 3,016,346 ആണ് .
ജില്ല
1965 ൽ സേലത്തെ പകുത്ത് സേലം, ധർമ്മപുരി എന്നീ ജില്ലകൾക്കു രൂപം നൽകി.
ധർമ്മപുരിജില്ലയിൽ ഹോസുർ, കൃഷ്ണഗിരി, ഹരൂർ, ധർമ്മപുരി എന്നീ താലൂക്കുകളും പുതുതായി ചേർത്തു.
1997 ൽ സേലത്തെ വിഭജിച്ച് സേലം ജില്ലയിൽ നിന്നും നാമക്കൽ എന്നീ ജില്ലകൾക്കു രൂപം നൽകി.
നാമക്കൽ ജില്ലയിൽ നാമക്കൽ, തിരുചെങ്കോട്‌, രാസിപുരം, പരമത്തിവേലൂർ എന്നീ നാലു താലൂക്കുകളും പുതുതായി വന്നു .
ഈ രണ്ടു വിഭജനങ്ങൽക്കു മുൻപുവരെ തമിഴ്‌നാട്ടിലെ ഏറ്റവും വലിയ ജില്ലയായിരുന്നു സേലം.
1998 ൽ വാളപ്പാടി എന്ന പുതിയ താലൂക്കും കൂടെ രൂപവത്കരിക്കപ്പെട്ടതോടെ സേലം ജില്ലയിൽ ഇപ്പൊൾ മൊത്തം സേലം, യേർക്കാട്‌ , വാളപ്പാടി, ആത്തുർ, ഓമല്ലൂർ, മേട്ടൂർ, ശങ്കെരി, ഗംഗവല്ലി എന്നീ 9 താലൂക്കുകളാണു ഉള്ളത്‌.
ഭൂമിശാസ്ത്രം Mettur Dam across Kaveri river in Salem district മലകൾ നഗരമല ജെരഗമല കാഞ്ചമല ഗോടുമല കല്രയൻ  ഹില്ല്സ് പച്ചൈ മല ശേർവരോയൻ  ഹില്ല്സ് പൂർവ ഘട്ടം സങ്കഗിരി മല നദികൾ കാവേരി തിരുമാനിമുത്തർ വസിഷ്ഠ നദി സരബംഗ നദി ധാതുക്കൾ ഇരുമ്പ് മാഗ്നസൈറ്റ് ലിഗ്‌നൈറ്റ് ഉരുക്ക് അവലംബം ↑ {{ cite web }} : | format= requires | url= ( help ) ; Missing or empty | title= ( help ) ; Missing or empty | url= ( help ) ↑ ↑
സേലം വിച്ച് ട്രയൽസ് ഇംഗ്ലീഷ് വിലാസം https://ml.wikipedia.org/wiki/Salem_witch_trials കോടതിമുറി ചിത്രീകരിച്ചിരിക്കുന്ന 1876 ലെ ഈ ചിത്രത്തിലെ കേന്ദ്ര കഥാപാത്രം സാധാരണയായി മേരി വാൽക്കോട്ട് എന്ന വനിതയായി തിരിച്ചറിയപ്പെടുന്നു.
1692 ഫെബ്രുവരി മാസം മുതൽ 1693 മെയ് മാസം വരെയുള്ള കാലത്ത് കൊളോണിയൽ മസാച്യുസെറ്റ്സിൽ മന്ത്രവാദം ആരോപിക്കപ്പെട്ട ഒരുകൂട്ടം ആളുകളുടെ ന്യായ വിചാരണയും കോടതി വ്യവഹാര നടപടികളുമായിരുന്നു സേലം വിച്ച് ട്രയൽസ് എന്നറിയപ്പെടുന്നത്.
കുറ്റം ചുമത്തപ്പെട്ട ഇരുനൂറിലധികം പേരിൽ മുപ്പത് പേർ കുറ്റക്കാരാണെന്ന് കണ്ടെത്തിയ ഈ സംഭവ പരമ്പരയുടെ ഒടുക്കം പതിനാല് സ്ത്രീകളും അഞ്ച് പുരുഷന്മാരുമടക്കം 19 പേരെ തൂക്കിക്കൊന്നു.
ന്യായവാദം നടത്താൻ വിസമ്മതിച്ചതിന്റെ പേരിൽ ഗൈൽസ് കോറി എന്ന മറ്റൊരു പ്രതിയെ ശരീരത്തിൽ ഭാരം കയറ്റിവച്ചുള്ള വധശിക്ഷയ്ക്ക് വിധിക്കുകയും കുറഞ്ഞത് അഞ്ച് പേർ വിചാരണമദ്ധ്യേ ജയിലിൽവച്ച് മരിക്കുകയും ചെയ്തിരുന്നു.
സേലം നഗരത്തിനും സേലം ഗ്രാമത്തിനും (ഇന്ന് ഡാൻ‌വേഴ്‌സ് എന്നറിയപ്പെടുന്നു) അപ്പുറത്തുള്ള നിരവധി പട്ടണങ്ങളിൽ, പ്രത്യേകിച്ച് ആൻഡോവർ , ടോപ്‌സ്ഫീൽഡ് എന്നിവിടങ്ങളിലായി നിരവധി അറസ്റ്റുകൾ നടന്നു.
സേഫ്റ്റി ഗ്ലാസ്സ് ഇംഗ്ലീഷ് വിലാസം https://ml.wikipedia.org/wiki/Safety_glass Broken safety glass shows a characteristic circular "spider web" pattern
സെല്ലുലോയ്ഡ് പാളികൾ ചേർത്തു വച്ച് രണ്ടോ അതിലധികമോ ചില്ലുകൾ ഒട്ടിച്ചാണ് സേഫ്റ്റിഗ്ലാസ്സ് നിർമ്മിക്കുന്നത്.
ചില്ലിന്മേൽ അടികൊള്ളുമ്പോൾ അവ പൊട്ടുമെങ്കിലും സെല്ലുലോയ്ഡ് പാളി അവയെ പൊട്ടിച്ചിതറുന്നതിൽ നിന്ന് തടഞ്ഞു നിർത്തുന്നു.
വാഹനങ്ങളുടെ മുന്നിലും പിന്നിലും ഉപയോഗിക്കുന്ന ചില്ലുകളിൽ രണ്ടു പാളി ഗ്ലാസ്സുകളാണുള്ളത്.
ഗ്ലാസ്സുകളുടെ പാളി കൂടുന്നതനുസരിച്ച് അവയുടെ ശക്തികൂടുകയും ചെയ്യും.
ബുള്ളറ്റ് പ്രൂഫ് ചില്ലുകളിൽ രണ്ടിലധികം പാളികളുണ്ട്.
ടഫൻഡ് ഗ്ലാസ്സ്, ലാമിനേറ്റഡ് ഗ്ലാസ്സ്, വയർമെഷ് ഗ്ലാസ്സ്, എൻഗ്രേവെഡ് ഗ്ലാസ്സ് എന്നീ നാലുതരം ഗ്ലാസ്സുകൾ സേഫ്റ്റി ഗ്ലാസ്സിന്റെ വിഭാഗത്തിൽ ഉൾപ്പെടുന്നു.
1903-ൽ ഫ്രഞ്ച് ശാസ്ത്രജ്ഞനായ എഡ്വർഡ് ബെനഡിക്റ്റ്സ് ആണ് ലാമിനേറ്റഡ് ഗ്ലാസ്സ് കണ്ടുപിടിച്ചത്.
വയർമെഷ് ഗ്ലാസ്സ് കണ്ടുപിടിച്ചത് ഫ്രാൻക് ഷുമാൻ ആണ്.
Broken tempered glass showing the shape of the granular chunks ചരിത്രം
1903-ൽ, ഫ്രഞ്ച് ശാസ്ത്രജ്ഞനായ എഡ്വർഡ് ബെനഡിക്റ്റ്സ് തന്റെ ലാബിൽ പരീക്ഷണത്തിൽ മുഴുകുകയായിരുന്നു.
പെട്ടെന്ന് ഭാര്യ എന്തോ പറഞ്ഞു വന്നപ്പോൾ അദ്ദേഹം ചാടിപിടഞ്ഞെഴുന്നേറ്റു.
എഴുന്നേല്ക്കുന്നതിനിടയിൽ മേശപ്പുറത്തിരുന്നിരുന്ന സെല്ലുലോയ്ഡ് നിറച്ച ഫ്ലാസ്ക് നിലത്തേക്ക് മറിഞ്ഞുവീണു.
നിലംനിറയെ ചില്ലുകൾ ചിതറികിടക്കുന്നതു പ്രതീക്ഷിച്ച ബെനഡിക്റ്റ്സും ഭാര്യയും ചില്ലുകൾ ഫ്ലാസ്കിന്റെ രൂപത്തിൽ കൂടികിടക്കുന്നത് കണ്ട് അത്ഭുതപ്പെട്ടു.
ഉടൻ തന്നെ ബെനഡിക്റ്റ്സിന്റെ ഗവേഷകബുദ്ധി പ്രവർത്തിച്ചു.
ചില്ലുകൾ പൊട്ടിച്ചിതറാഞ്ഞതിന്റെ കാരണം കണ്ടെത്താൻ അദ്ദേഹം തീരുമാനിച്ചു.
കുറച്ചുദിവസത്തെ ഗവേഷണത്തിനുശേഷം ഫ്ലാസ്കിലെ സെല്ലുലോയ്ഡാണ് ചില്ലുകൾ പൊട്ടിച്ചിതറാതെ സൂക്ഷിച്ചതെന്നന്ന് അദ്ദേഹം കണ്ടെത്തി.
ഗവേഷണം തുടർന്ന അദ്ദേഹം രണ്ട് ഗ്ലാസ്സുകൾ ഒരു സെല്ലുലോയ്ഡ് പാളി കൊണ്ട് ഒട്ടിച്ച് പരീക്ഷിച്ചുനോക്കി.
ആ പരീക്ഷണം വിജയമായിരുന്നു.
അങ്ങനെ ആദ്യത്തെ സേഫ്ടി ഗ്ലാസ്സ് പിറന്നു.
ബെനഡിക്റ്റ്സിന്റെ കണ്ടുപിടിത്തത്തിന് അന്ന് ആർക്കും വലിയ താല്പര്യമൊന്നും തോന്നിയിരുന്നില്ല.
എന്നാൽ ഒന്നാം ലോകമഹായുദ്ധക്കാലത്ത് അമേരിക്കൻ കരസേന ഗ്യാസ് മുഖംമൂടികളുടെ ചില്ലുകൾ സേഫ്റ്റി  ഗ്ലാസ്സ് ഉപയോഗിച്ച് നിർമ്മിക്കാൻ തുടങ്ങിയതോടെ ഇവയ്ക്ക് പ്രചാരം വന്നു.
ഇന്ന് സേഫ്റ്റിഗ്ലാസ്സുകളില്ലാത്ത വാഹനങ്ങളില്ല.
വൻകെട്ടിടങ്ങൾക്കു ചുറ്റും വിരിച്ചിരിക്കുന്ന ഗ്ലാസ്സുകൾ പോലും സേഫ്റ്റിഗ്ലാസ്സുകളാണ്.
സേലം, ഒറിഗൺ
സേലം പട്ടണം / ˈ s eɪ l əm / യു.എസ്. സംസ്ഥാനമായ ഒറിഗോണിൻറെ തലസ്ഥാനവും മാരിയോൺ കൌണ്ടി സീറ്റുമാണ്.
പട്ടണംസ്ഥിതി ചെയ്യുന്നത് വില്ലാമെറ്റ് താഴ്വരയുയുടെ മദ്ധ്യഭാഗത്ത് നഗരത്തിനു കിഴക്കോട്ടൊഴുകുന്ന വില്ലാമെറ്റ് നദി യ്ക്കു സമാന്തരമായിട്ടാണ്.
പട്ടണത്തിലെ മാരിയോൺ, പോക്ക് എന്നീ കൌണ്ടികളെ അതിരു തിരിക്കുന്നത ് വില്ലാമെറ്റ് ന ദിയാണ്.
1842 ൽ സ്ഥാപിക്കപ്പെട്ട സേലം പട്ടണം1851 ൽ ഒറിഗോൺ ടെറിറ്ററിയുടെ തലസ്ഥാനമായി.
1857 ൽ ഈ നഗരം സംയോജിപ്പിക്കപ്പെട്ടു കോർപ്പറേഷനായിത്തീർന്നു.
2010 സെൻസസ് അനുസരിച്ച് ജനസംഖ്യ 154,637 2 ഉള്ള ഈ പട്ടണ ം പോർട്ട്ലാൻറ ും യൂഗിനും കഴിഞ്ഞാൽ സംസ്ഥാനത്തെ മൂന്നാമത്തെ വലിയ പട്ടണമാണ്.
പോർട്ട്ലാൻറ് പട്ടണത്തിൽ നിന്നും വെറും ഒരു മണിക്കൂർ യാത്ര ചെയ്താൽ സേലം പട്ടണത്തിലെത്തിച്ചേരാൻ സാധിക്കും.
സേലം മെട്രേപോളിറ്റൻ സ്റ്റാറ്റിസ്റ്റിക്കൽ മേഖലയിലെ ഒരു പ്രധാന പട്ടണമാണ.
ഈ മെട്രോപോളിറ്റന് മേഖലയിൽ മാരിയോൺ, പോക്ക് കൌണ്ടികൾ ഉൾപ്പെടുന്നു.
ഇവയിലേയും കൂടി ജനസംഖ്യ ചേർത്താൽ 2010 ലെ സെൻസസ് പ്രകാരം 390,738 വരും.
2013 ലെ ഒരു കണക്കെടുപ്പിൽ ജനസംഖ്യ  400,408, ഉയരുകയും സംസ്ഥാനത്തെ ജനസംഖ്യാനുപാതത്തിൽ രണ്ടാം സ്ഥാനം ഉള്ളതായി കണ്ടെത്തുകയും ചെയ്തു.
ഈ നഗരത്തിലാണ് വില്ലാമെറ്റ് യൂണിവേർസിറ്റി , കൊർബാൻ യൂണിവേർസിറ്റി , ചെമെകെറ്റ യൂണിവേർസിറ്റി എന്നിവ സ്ഥിതി ചെയ്യുന്നത്.
ഈ നഗരം വഴി ഇൻറർസ്റ്റേറ്റ് 5, ഒറിഗൺ റൂട്ട് 99E,   ഒറിഗൺ റൂട്ട് 22, എന്നിങ്ങനെ ഏതാനും പ്രധാന ഹൈവേകൾ കടന്നു പോകുന്നു.
ഈ ഹൈവേകൾ പടിഞ്ഞാറൻ പട്ടണത്തെ, വില്ലാമെറ്റ് നദിയ്ക്കു കുറുകെ മാരിയോണ് സ്ട്രീറ്റ്, സെൻറർ സ്ട്രീറ്റ് എന്നിവ വഴി ബന്ധിപ്പിക്കുന്നു.
ചരിത്രം Map of Salem in 1876
ആദ്യകാല യൂറോപ്യൻ കുടിയേറ്റക്കാർ ഇവിടെയെത്തുന്ന കാലത്ത്, തദ്ദേശീയ ഇന്ത്യക്കാരിലെ (റെഡ് ഇന്ത്യൻസ്) കലപൂയ വിഭാഗക്കാരുമായിട്ടാണ് അവർ ബന്ധം സ്ഥാപിച്ചത്.
ഈ മേഖല പരമ്പരാഗതമായി കലപൂയ ഇന്ത്യൻസ് താമസിച്ചു വന്നിരുന്നതാണ്.
ഇവർക്ക് മറ്റ് 8 ഉപവിഭാഗങ്ങളും മൂന്നു ഭാക്ഷകളുമുണ്ട്.
അവർ ഈ പ്രദേശത്തെ  Chim-i-ki-ti  എന്നാണ് അക്കാലത്ത് വിളിച്ചു വന്നിരുന്നത്.
ഇതിന്റെ അർത്ഥം സെൻട്രൽ കലപൂയ ഭാക്ഷയിൽ  (Santiam) "meeting or resting place" എന്നാണ്.
ഒറിഗൺ പ്രദേശത്തെ ആദിമ വിഭാഗങ്ങളെ പടഞ്ഞാറൻ ജീവിത രീതി പഠിപ്പിക്കുന്നതിനും അവരെ ക്രിസ്തു മതത്തിലേയ്ക്കു പരിവർത്തനം ചെയ്യുന്നതിനു വേണ്ടി നിയുക്തമായ മെതോഡിസ്റ്റ് മിഷന്റെ കീഴിലുള്ള  മെതോഡിസ്റ്റ് എപ്പിസ്കോപ്പൽ ചർച്ചിന്റെ ന്റെ അധികാര പരിധിയിലുൾപ്പെട്ടിരുന്നു ഈ പ്രദേശം.
മെതോഡിസ്റ്റ് മിഷൻ ഈ  പുതിയ പ്രദേശത്തേയ്ക്കു കടന്നു വന്ന സമയത്ത് അവർ ഈ മേഖലയെ Chemeketa എന്നു വിളിച്ചു.
എന്നാൽ മിൽ ക്രീക്കിൽ പട്ടണം സ്ഥിതി ചെയ്തിരുന്നതിനാൾ ദേശവ്യാപകമായി അറിയപ്പെട്ടിരുന്നത് മിൽ എന്നായിരുന്നു.
ഒറിഗൺ ഇൻസ്റ്റിറ്റ്യൂട്ട് എന്ന ചാരിറ്റി സംഘടനയുടെ പേരിൽ സ്കൂൾ സ്ഥാപിതമായപ്പോൾ സമൂഹം ഇൻസ്റ്റിറ്റ്യൂട്ട് എന്നറിയപ്പെട്ടു.
ഒറിഗൺ ഇൻസ്റ്റിറ്റ്യൂട്ട് ക്ഷയിച്ചതോടെ ഇൻസ്റ്റിറ്റ്യൂട്ടിന്റെ രക്ഷാധികാരികൾ മേഖലയിൽ ഇൻസ്റ്റിറ്റ്യൂട്ടിന്റെ കൈവശമുളള ഭൂമിയിൽ ഒരു പട്ടണം രൂപീകരിക്കുന്നതിനുളള കരടു പദ്ധതി തയ്യാറാക്കി.
1850 – 1851 കാലഘട്ടത്തിൽ പട്ടണത്തിന്റെ സ്ഥാപകനും മെതോഡിസ്റ്റ് മിഷനിലെ പ്രവർത്തകനുമായിരുന്ന William H. Willson , സമാധാനം എന്ന അർത്ഥം വരുന്ന ശലോം.
എന്ന ബൈബിൾ വാക്കിന്റെ ആംഗലേയ പദമായ സേലം പട്ടണത്തിനു ചാര‍്‍ത്തുവാൻ‍ നിർദ്ദേശിച്ചതായി പറയപ്പെടുന്നു.
വൈദിക ശ്രേഷ്ഠനും പട്ടണത്തിന്റെ ട്സ്റ്റികളുടെ പ്രസിഡന്റുമായിരുന്ന David Leslie , ബൈബിളുമായി ബന്ധപ്പെട്ട ഒരു പേരിനാണ് ഊന്നൽ കൊടുത്തത്.
അദ്ദേഹം ജറുസേലം.
എന്ന ഈഗ്ലീഷ് പേരിലെ അവസാന 5 അക്ഷരങ്ങൾ ഉപയോഗിച്ച് സേലം എന്നോ അദ്ദേഹം വിദ്യാഭ്യാസം നടത്തിയിരുന്ന മസാച്ചുസെറ്റ്സിലെ പട്ടണമായ സേലം എന്ന പേരോ കൊടുക്കുവാൻ നിർദ്ദേശിച്ചു.
പട്ടണത്തിന്റ പേര് സേലം എന്ന് നാമകരണം ചെയ്യപ്പെട്ടെങ്കിലും ഒറിഗൺ സ്റ്റേറ്റ്സ്മാൻ പത്രത്തിന്റെ പ്രസാധകനായ Asahel Bush നേപ്പോലുള്ള മറ്റു പ്രമുഖ വ്യക്തികൾ പട്ടണത്തിന്റെ പഴയ പേരായ Chemeketa എന്ന പേരു തന്നെ നിലനിറുത്തണമെന്നു വാദിച്ചിരുന്നു.
പട്ടണത്തിന്റെ പേര് അന്വർത്ഥമാക്കാനെന്നവണ്ണം ഓഫീസുകളും ലൈബ്രറിയും പ്രവർത്തിക്കുന്ന  ദ വേൺ മില്ലർ സിവിക് സെന്റർ,  പീസ് പ്ലാസ എന്ന പേരിൽ ഒരു പൊതു സ്ഥലമായി സമർപ്പിക്കപ്പെട്ടിരിക്കുന്നു നേറ്റീവ് ഇന്ത്യക്കാർ
10,000 വർഷങ്ങളക്കു മുമ്പു തന്നെ കലപൂയ വർഗ്ഗക്കാരായ നേറ്റീവ് ഇന്ത്യൻസ് വില്ലാമെറ്റ് താഴ്വര യിൽ താമസമുറപ്പിച്ചിരുന്നതായി കണക്കാക്കപ്പെടുന്നു.
ശിശിരകാലത്ത് ഇന്നത്തെ പട്ടണത്തിന്റെ കിഴക്കും തെക്കും ഭാഗങ്ങളിലെ പീഠഭൂമിയിൽ കലപൂയ ഇന്ത്യൻസ് ഒത്തു ചേരുകയും താവളങ്ങൾ പണിതു താമസിക്കുകയും ചെയ്തിരുന്നു.
അവർ പ്രദേശത്തെ നദിയിൽനിന്നു മീൻപിടിക്കുകയും സമീപത്തെ ഭൂമിയിൽ വിളവെടുപ്പു നടത്തുകയും ചെയ്തിരുന്നു.
അവർ ലില്ലിച്ചെടി യുടെ കുടുംബത്തിൽപ്പെട്ട ഒരു സസ്യമായ camas root (മധുരക്കിഴങ്ങു പോലുള്ളത്) കൃഷി ചെയ്യുകയും അതിന്റെ വിളവെടുപ്പ് നട്ത്തുകയുമായിരുന്നു മുഖ്യമായി ചെയ്തിരുന്നത്.
കൃത്യമായ ഇടവേളകളി​ൽ കമാസ് റൂട്ട് വളർന്നിരുന്ന പുൽമേടുകളിൽ വിളവെടുപ്പിനു ശേഷം ഭൂമി തീയിട്ട് അടുത്ത കൃഷിയ്ക്ക് ഉപയുക്തമാക്കുകയും ചെയ്തിരുന്നു.
1850 ലെ ആദ്യ ദശകങ്ങളിൽ യു.എസ്. ഭരണകൂടം കലപൂയ വർഗ്ഗക്കാരെയും മറ്റു നേറ്റീവ് ഇന്ത്യൻ വർഗ്ഗക്കാരെയും സംയുക്തമായ ഏതാനും ഉടമ്പടികളിലൂടെയും പിന്നെ നിർബന്ധപൂർവ്വവും കാസ്കേഡ് മലനിരകളിലേയ്ക്കു മാറ്റിപ്പാർപ്പിച്ചു.
ബഹുഭൂരിപക്ഷം കൽപൂയ ജനതയും സേലം നഗര്ത്തിന് പടിഞ്ഞാറു പ്രത്യേകം നിർണ്ണയിക്കപ്പടാത്ത ഗ്രാൻഡെ റോൻഡെ റിസർവ്വേഷനി ലേയ്ക്ക് ഒഴിഞ്ഞുപോയി.
ഏതാനും പേർ സിലെറ്റ്സ് റിസർവേഷനിലും കുറച്ചുപേർ ഒറിഗോണിലെയും വാഷിംഗ്ടണിലെയും റിസർവേഷനുകളിലേയ്ക്കും മാറ്റപ്പെട്ടു.
യൂറോപ്യൻമാരുടെ വരവ്
1812 ൻറെ ആദ്യദശകങ്ങളിലാണ് യൂറോപ്യൻ കുടിയേറ്റക്കാരുടെ ആദ്യസംഘം ഇവിടെയെത്തുന്നത്.
ഇവർ അസ്റ്റോറിയ, ഒറിഗോൺ മേഖലകളിലുള്ള രോമവ്യവസായികൾക്കു വേണ്ടി ജോലി ചെയ്യുന്ന മൃഗവേട്ടക്കാരോ, ഭക്ഷണപദാർഥങ്ങൾ അന്വേഷിച്ചു വന്നവരോ ഒക്കെ ആയിരുന്നു.
ഈ മേഖലയിലെ ആദ്യ സ്ഥിരമായ കുടിയേറ്റ സ്ഥലം ജാസൻ ലീ (June 28, 1803 – March 12, 1845) എന്ന കനേഡിയൻ മിഷണറിയുടെ നേതൃത്വത്തിലുള്ള മെതോഡിസ്റ്റ് മിഷൻ സ്ഥിതി ചെയ്തിരുന്ന സേലം പട്ടണത്തിന്റെ തെക്കു ഭാഗത്തുള്ള വീറ്റ്ലാന്റ് എന്നറിയപ്പെട്ടിരുന്ന ഭാഗത്തയിരുന്നു.
1842 ൽ മിഷണറിമാർ വില്ലാമെറ്റ് യൂണിവേഴ്സിറ്റിയുടെ മുൻഗാമിയായ ഒറിഗൺ ഇൻസ്റ്റിറ്റ്യൂട്ട് സ്കൂൾ സ്ഥാപിച്ചു.
മിഷന്റെ തിരോധാനത്തിനു ശേഷം ഒറിഗൺ ഇൻസ്റ്റിറ്റ്യൂട്ട് പ്രദേശത്ത് 1844 ൽ ടൌൺഷിപ്പ് സ്ഥാപിക്കപ്പെട്ടു.
സംസ്ഥാന തലസ്ഥാന രൂപീകരണം
1851 ൽ സേലം പ്രാദേശിക തലസ്ഥാനമായി മാറി.
കാലക്രമത്തിൽ തലസ്ഥാനം 1855 ൽ കോർവാല്ലിസി ലേയ്ക്കു മാറ്റിയെങ്കിലും അതേവർഷം തലസ്ഥാനമെന്ന സ്ഥാനം സ്ഥിരമായി സേലം പട്ടണത്തിനു തിരിച്ചു കിട്ടി.
1857 ൽ ചെറു പ്രദേശങ്ങള് ഏകീകിരിച്ച് കോർപ്പറേഷൻ പദവിയികുകയും 1859 ലെ സംസ്ഥാന രൂപീകരണവേളയിൽ സംസ്ഥാന തലസ്ഥാനമായി മാറുകയും ചെയ്തു.
സേലം നഗരിത്തിന്റ ഔദ്യോഗിക കെട്ടിടം രണ്ടുതവണ അഗ്നിക്കിരയായിരുന്നു.
മൂന്നാമതു പുതുക്കിപ്പണിത കെട്ടിടമാണ് ഇപ്പോൾ നിലനിൽക്കുന്നത്.
ആദ്യത്തെ കെട്ടിടം 1855 ൽ അഗ്നി നക്കിത്തുടച്ചു.
കെട്ടിടം നിലനിന്നിരുന്ന അതേ സ്ഥലത്ത് 1876 ൽ പുതുക്കിപ്പണിയപ്പെട്ടു.
1893 ൽ ചെമ്പുകൊണ്ടുള്ള മകുടം കെട്ടിടത്തിനു മുകളിൽ ഘടിപ്പിക്കപ്പെട്ടു.
1935 ഏപ്രിൽ മാസത്തിലുണ്ടായ മറ്റൊരു തീപ്പിടുത്തത്തിൽ കെട്ടിടം വീണ്ടും നശിച്ചു.
ഇന്നത്തെ ഒറിഗൺ സ്റ്റേറ്റ് കാപ്പിറ്റോൾ എന്നറിയപ്പെടുന്ന കെട്ടിയസമുഛയം 1938ൽ അതേ സ്ഥലത്ത് പണിതീർത്തതാണ്.
ഇതിനു മുകളിൽ സ്ഥാപിച്ചിരിക്കുന്ന ഒറിഗൺ പയനിയർ (ഗോൾഡ് മാൻ) എന്നറിയപ്പെടുന്ന 22 അടി (7 മീ.) ഉയരമുള്ള സ്വർണ്ണം പൊതിഞ്ഞ വെങ്കല പ്രതിമ അതേ വർഷം തന്നെ സ്ഥാപിക്കപ്പെട്ടതാണ്.
സംസ്ഥാന മേള, ചെറി ഉത്സവം എന്നിവ ഒറിഗൺ സ്റ്റേറ്റ് ഫെയർ, വർഷം 1867
കൃഷിയ്ക്ക് സേലം പട്ടണം പ്രത്യേക പ്രധാന്യം കൊടുത്തിരിക്കുന്നു.
കർഷക വൃത്തിയിലെ പട്ടണത്തിൻ ചരിത്രപരമായ പാരമ്പര്യം പട്ടണവാസികൾ മനസ്സിലാക്കുകയും അവർ ഇതു പലതരത്തിൽ‌ ആഘോഷമാക്കുകയും ചെയ്യാറുണ്ട്.
1861 ൽ സേലം പട്ടണത്തെ ഒറഗണ് സ്റ്റേറ്റ് ഫയർ നടത്താനുളള സ്ഥിരം ആസ്ഥാനമായി സംസ്ഥാന അഗ്രക്കൾച്ചറൽ അസോസിയേഷൻ തെരഞ്ഞെടുത്തിരുന്നു.
പഴയ കാലത്ത് നാടൻ ഇലന്തപ്പഴം സമൃദ്ധമായി വിളഞ്ഞിരുന്നതിനാൽ പട്ടണത്തിന് "ചെറി സിറ്റി" എന്നൊരു ചെല്ലപ്പേരു നൽകപ്പെട്ടിരുന്നു.
1903 ൽ ആദ്യത്തെ ചെറി ഫെസ്റ്റിവൽ ഈ പട്ടണത്തിൽ നടന്നു.
ഒന്നാം ലോകമഹായുദ്ധത്തന് ഏതാനും നാളുകള്ക്കു ശേഷം വരെ നടന്നിരുന്ന ഈ വാർഷിക ഉത്സവത്തോടനുബന്ധിച്ച് പരേഡുകളും ചെറി രാജ്ഞിയെ തെരഞ്ഞെടുക്കുന്ന പ്രക്രിയയുമൊക്കെ നടന്നിരുന്നു.
ഈ പഴയ ഉത്സവു പുനരുജ്ജീവിപ്പിക്കപ്പെട്ടാണ് 1940 കളുടെ അന്ത്യപാദത്തിൽ സേലം ചെറിലാൻറ് ഫെസ്റ്റിവൽ സംഘടിപ്പിക്കപ്പെട്ടത്.
സേലം പട്ടണം വില്ലാമെറ്റ് താഴ്വരയുടെ കേന്ദ്രഭാഗത്തായി വടക്കേ ദിക്കിൽ മാരിയോൺ, പോക്ക് കൌണ്ടികളിൽ സ്ഥിതി ചെയ്യുന്നു.
യുണൈറ്റ്ഡ് സ്റ്റേറ്റ്സ് സെൻസസ് ബ്യൂറോ രേഖപ്പെടുത്തിയിരിക്കുന്ന കണക്കുകൾ അനുസരിച്ച് സലെ പട്ടണത്തിന്റെ മൊത്തം വിസ്തൃതി 48.45 square miles (125.48 km 2 ) ആയി കണക്കാക്കിയിരിക്കുന്നു.
അതിൽ 47.90 square miles (124.06 km 2 ) ഭാഗം കരഭാഗം ഉൾപ്പെടുന്നതും പിന്നെയുള്ള 0.55 square miles (1.42 km 2 ) ഭാഗം ജലത്താൽ ചുറ്റപ്പെട്ടതുമാണ്
വില്ലാമെറ്റ് നദി സേലം പട്ടണത്തിൽക്കൂടി ഒഴുകുന്നുണെങ്കിൽപ്പോലും നോർത്ത് സാൻറിയം റിവർ വാട്ടർഷെഡ്നെയാണ് സേലം പട്ടണം കുടിവെള്ളത്തിനുള്ള പ്രാധമിക ഉറവിടമായി പരിഗണിക്കുന്നത്.
പട്ടണത്തിലൂടെ ഒഴുകുന്ന മറ്റ് നീരൊഴുക്കുകൾ മിൽ ക്രീക്ക്, മിൽ റേസ്, പ്രിങ്കിൾ ക്രീക്ക്, ഷെൽട്ടൺ ഡിച്ച് എന്നിവയാണ്.
പട്ടണത്തിന്റ തെക്കുദിക്കിലും തെക്കുകിഴക്കേ ദിക്കിലും ചെറുനീർച്ചാലുകളുടെ ഗണത്തിൽപ്പെടുന്നവയായ ക്ലാർക്ക് ക്രീക്ക്, ജോറി ക്രീക്ക്, ബാറ്റിൽ ക്രീക്ക്, ക്രോയിസൺ ക്രീക്ക, ക്ലാഗ്ഗെറ്റ് ക്രീക്ക്, വൈൽ ഗ്ലെൻ ക്രീക്ക്, പടിഞ്ഞാറേ സലെമിലൂടെ ഒഴുകുന്ന ബ്രഷ് ക്രീക്ക് എന്നിവയാണ്.
നഗര പരിധിയിലുള്ള പ്രദേശങ്ങളുടെ ഉയരം ഏകദേശം 120 to 800 feet (37 to 244 m) വരെയാണ്.
സേലം പട്ടണം, തെക്കു ദിക്കിലുളള സേലം വോൾക്കാനിക് ഹിൽസ് കൂടി ഉൾപ്പെട്ടതാണ്.
സേലം പട്ടണത്തിന്റെ വടക്കും കിഴക്കും ഭാഗങ്ങളിൽ കുന്നുകൾ കുറവാണ്.
തെക്കും പടിഞ്ഞാറും ഭാഗങ്ങളിൽ ചില ഗിരികന്ദരങ്ങളുണ്ട്, അതുപോലെ കൂടുതൽ മലകളും മറ്റും നിറഞ്ഞ പ്രദേശവുമാണ്.
Northern and eastern Salem are less hilly.
South and West Salem contain some canyons and are the hilliest areas.
കോസ്റ്റ് റേഞ്ച് പർവതനിരകൾ കാസ്കേഡ് പർവ്വതനിരകൾ, മൌണ്ട് ഹുഡ് , മൌണ്ട് ജഫേർസൺ , മൌണ്ട് സെന്റ് ഹെലെൻസ് , മൌണ്ട് ആഡംസ് എന്നിവ പട്ടണത്തിൽ ഏതു ഭാഗത്തുനിന്നും കാണാൻ സാധിക്കുന്നതാണ്.
വില്ലാമെറ്റ് താഴ്വരവിലെ മറ്റു പ്രദേശങ്ങളെപ്പോലെ തന്നെ സേലം പട്ടണത്തിലും മറൈൻ വെസ്റ്റ് കോസ്റ്റ് കാലാവസ്ഥയാണ് ( Köppen Csb ) അനുഭവപ്പെടുന്നതെങ്കിലും വിശേഷിവിധിയായി മെഡിറ്ററേനിയൻ കാലാവസ്ഥയും അനുഭവപ്പെടുന്നു.
തണുപ്പുകാലത്തു മുഴുവൻ പ്രത്യേകിച്ച് ഒക്ടോബർ, മെയ് മാസങ്ങളിൽ അതിശക്തമായ മഴ ലഭിക്കുന്നു ജൂൺ മുതൽ സെപ്റ്റംബർ വരെ അൽപ്പം വരണ്ട കാലാവസ്ഥയാണ്.